ROZHODNUTIE KOMISIE
z 20. decembra 2007
o vyrovnaní účtov niektorých platobných agentúr v Nemecku, Španielsku, Francúzsku, Taliansku a Luxembursku týkajúcich sa výdavkov financovaných Záručnou sekciou Európskeho poľnohospodárskeho usmerňovacieho a záručného fondu (EPUZF) v rozpočtovom roku 2004
[oznámené pod číslom K(2007) 6532]
(Iba francúzske, nemecké, španielske a talianske znenie je autentické)
(2008/54/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1258/1999 zo 17. mája 1999 o financovaní spoločnej poľnohospodárskej politiky (1), a najmä na jeho článok 7 ods. 3,
po konzultácii s Výborom pre fond,
keďže:
(1)
Komisia rozhodnutím 2005/385/ES (2) vyrovnala za rozpočtový rok 2004 účty všetkých platobných agentúr s výnimkou nemeckej platobnej agentúry Bayern-Umwelt, španielskej platobnej agentúry Madrid, francúzskej platobnej agentúry SDE, talianskej platobnej agentúry AGEA a luxemburskej platobnej agentúry Ministère de l'Agriculture.
(2)
Vzhľadom na nové údaje a po vykonaní dodatočných kontrol môže Komisia prijať rozhodnutie o celistvosti, presnosti a pravdivosti účtov predložených nemeckou platobnou agentúrou Bayern-Umwelt, španielskou platobnou agentúrou Madrid, francúzskou platobnou agentúrou SDE, talianskou platobnou agentúrou AGEA a luxemburskou platobnou agentúrou Ministère de l'Agriculture.
(3)
Pri vyrovnávaní účtov príslušných platobných agentúr musí Komisia zohľadniť sumy už strhnuté príslušným členským štátom na základe rozhodnutia 2005/385/ES.
(4)
V súlade s článkom 7 ods. 3 druhým pododsekom nariadenia (ES) č. 1258/1999 toto rozhodnutie neovplyvní budúce rozhodnutia Komisie o vylúčení výdavkov, ktoré sa nerealizovali v súlade s pravidlami Spoločenstva, z financovania Spoločenstva,
PRIJALA TOTO ROZHODNUTIE:
Článok 1
Účty nemeckej platobnej agentúry Bayern-Umwelt, španielskej platobnej agentúry Madrid, francúzskej platobnej agentúry SDE, talianskej platobnej agentúry AGEA a luxemburskej platobnej agentúry Ministère de l'Agriculture týkajúce sa výdavkov financovaných Záručnou sekciou Európskeho poľnohospodárskeho usmerňovacieho a záručného fondu (EPUZF) v rozpočtovom roku 2004 sa týmto rozhodnutím vyrovnávajú.
Sumy, ktoré sa na základe tohto rozhodnutia môžu od príslušných členských štátov vymáhať alebo sa im majú vyplatiť, sú určené v prílohe.
Článok 2
Toto rozhodnutie je určené Spolkovej republike Nemecko, Španielskemu kráľovstvu, Francúzskej republike, Talianskej republike a Luxemburskému veľkovojvodstvu.
V Bruseli 20. decembra 2007